Фальшываманецтва адносіцца да катэгорыі цяжкіх злачынстваў. Крымінальная адказнасць за выраб ці захаванне з мэтай збыту падробленых грошай прадугледжана артыкулам 221 КК Рэспублікі Беларусь. Санкцыямі гэтага артыкула прадугледжана максімальнае пакаранне ў выглядзе пазбаўлення волі на тэрмін да 15 гадоў з канфіскацыяй маёмасці. Часцей злачынцы падрабляюць замежную валюту. Асаблівай папулярнасцю ў іх карыстаецца банкнота вартасцю 100 долараў ЗША. Амаль уся падробленая валюта, выяўленая ў Беларусі, увезена грамадзянамі нашай і іншых дзяржаў з Расійскай Федэрацыі.